हमीरपुर। अतिरिक्त सत्र न्यायधीश अजय मेहता की अदालत ने लड़की के साथ रेप करने के युवक को दोषी करार देते हुए 10 साल की सजा सुनाई है। साथ ही 25 हजार जुर्माना भी किया है। प्राप्त जानकारी के अनुसार भोरंज क्षेत्र के सुनील कुमार पर दोष सिद्ध होने पर अदालत ने यह सजा सुनाई है। मामले की तफ्तीश भोरंज थाना के सह उप निरीक्षक राज कुमार ने की व मामले की पैरवरी उप जिला न्यायवादी सुदीप सिंह ने की।
मामले की जानकारी देते हुए उप जिला न्यायवादी सुदीप सिंह ने बताया कि भोरंज क्षेत्र के सुनील कुमार ने अपने ही गांव की लड़की जो थोड़ी साधारण थी के साथ रेप किया। उन्होंने बताया कि लड़की जब अपने ही गांव की एक दुकान से दूध लेकर घर जा रही थी तो दोषी लड़की को रास्ते के साथ लगते खेतों में ले गया व वहां पर उसके साथ रेप किया। उसके बाद मामला पुलिस के पास पहुंचा और पुलिस ने मामला दर्ज कर मामले की छानबीन शुरू कर दी। मामला कोर्ट में चला और पुलिस ने कोर्ट में चालान पेश किया। अभियोजन पक्ष में इस केस में 23 गवाह अदालत में पेश किए। अदालत ने आरोपी सुनील कुमार को दोषी करार देते हुए उक्त सजा सुनाई है।